**Názov zákazky: Cyklochodník na uliciach j. Bottu a Š. Moyzesa**

**Vysvetlenie č. 7**

Otázka:

V projektovej dokumentácii sa uvádza:

V strede dopravného tieňa budú osadené nalepovacie obrubníky, ktoré budú slúžiť ochrana cyklistov pred motorovou dopravou.

Doplní verejný objednávateľ predložený výkaz výmer o nalepovacie obrubníky?

**Odpoveď:**

Otázka nie je celkom jasná, aby nedošlo k omylu, je potrebné uvádzať aj upresnenie, kde sa dopytovaná informácia nachádza. Môže sa jednať o nasledovné obrubníky :

*Montovaný obrubník*

*Pred základnou školou v mieste výhľadovej okružnej križovatky (ul. J. Bottu - ul. Študentská) budú použité, na vedenie motorovej dopravy v dvoch úsekoch vodiace montované obrubníky. Obrubníky budú kotvené do jestvujúcej asf. vozovky prostredníctvom chemických kotiev.*

Osadenie montovaného obrubníka je obsahom položky č.106. Do ceny je potrebné zahrnúť dodávku a montáž obrubníkov.

*Oddelenie cyklistickej a motorovej dopravy:*

*Oddelenie cyklistickej cestičky od motorovej dopravy v mieste súbehu týchto druhov dopravy bez výškového oddelenia bude dopravným deliacim pásom š.1,25m. V strede deliaceho pásu budú osadené gumové deliace prvky (napr. gumové parkovacie dorazy), ktoré budú slúžiť ako ochrana cyklistov pred motorovou dopravou. Použité budú gumové prvky rozmerov 1800x150x100mm s reflexnými prvkami.*

Osadenie deliacich prvkov je obsahom položky č.46. Do ceny je potrebné zahrnúť dodávku a montáž obrubníkov.

**Všetky položky, uvedené vo výkaze výmer, musia byť nacenené vrátane dodávky a montáže. Výnimkou sú položky, pri ktorých je dodávka a montáž uvedená v samostatných položkách.**